EkBass/fiwiki-20250220-pages-articles huggingface dataset:
Outi Kärpänen

Outi Kärpänen (s. 16. syyskuuta 1980) on suomalainen näyttelijä, joka työskentelee Kokkolan kaupunginteatterissa. Hyvinkäällä syntynyt Kärpänen on valmistunut teatteritaiteiden maisteriksi Pietarin valtiollisesta teatteritaiteen akatemiasta. Kärpänen on opiskellut teatterityön lisäksi sirkustaidetta, trapetsivoimistelua ja akrobatiaa.Yle - Venäläinen teatterikoulu ei päästä suomalaista helpolla Venäjällä asuessaan Kärpänen toimi näyttelijänä Pietarin Music Hall teatterissa, jossa hän esitti Nikolai Nosovin lastennäytelmiä. Suomessa hän on työskennellyt Lahden, Kuopion ja Joensuun kaupunginteatterissa. Näyttelijänä Kärpänen on tullut tunnetuksi karnevalistisista rooleistaan, jotka ovat saaneet vaikutteita venäläisestä teatteritaiteesta ja komediateatterista. Kärpänen esiintyy latvialaisen Viesturs Kairišsin ohjaamassa Melanijan tie -elokuvassa, jossa hän näyttelee elokuvan päähenkilön ystävätärtä.Melanijan tie elokuvan tiedot Lisäksi hän esiintyy Samu Heikkilän käsikirjoittamassa Miss Zahra -elokuvassa, joka valittiin Moskovan kansainvälisillä elokuvafestivaaleilla kilpailemaan parhaan lyhytelokuvan palkinnosta.Miss Zahra -elokuvan tiedot Imdb-tietokannassa Kärpäsen näyttämötaiteellisiin tulkintoihin lukeutuvat Peppi PitkätossunSavon sanomat - Valloittava kiusankappale , veijarimaisen Jäniksen (Jäniksen vuosi) ja Zaran (Puhdistus)Savon sanomat - Kukaan ei voi paeta syyllisyyttään roolit. Suomessa hän on tehnyt venäläistä kulttuuria tunnetuksi esittämällä venäjänkielistä elokuvamusiikkia. == Elokuvat == Vuosi Elokuva / TV-elokuva Rooli 2004 Seitsemän veljestä Tanssija 2015 Miss Zahra Jelena 2016 Melanijan tie Melanien ystävä == Tärkeimpiä teatterirooleja == * Kati Kaartinen – Samanlainen onni, Amalia (2013) * Astrid Lindgren – Peppi Pitkätossu, Peppi (2013) * Pirkko Saisio – Elämänmeno (2013) * Sofi Oksanen – Puhdistus, Zara (2009) * Arto Paasilinna – Jäniksen vuosi, Jänis (2008) * Anton Tšehov – Lokki (2008) * Maria Jotuni – Huojuva talo, (2008) * Kari Hotakainen – Punahukka, Katja (2007) * Sirkku Peltola – Suomen hevonen (2007) == Lähteet == ==Aiheesta muualla== *Kokkolan kaupunginteatterin kotisivut *YLE – Venäläinen teatterikoulu ei päästä suomalaista helpolla *YLE – Puhdistuksen roolitukset onnistuivat hyvin Luokka:Suomalaiset teatterinäyttelijät Luokka:Vuonna 1980 syntyneet Luokka:Elävät henkilöt
Zuzanna Szwed

Zuzanna Szwed (s. 19. heinäkuuta 1977 Varsova) on puolalainen taitoluistelija. Hän oli lajinsa viisinkertainen Puolan-mestari 1990-luvulla ja vetäytyi vuonna 1998. Hän on työskennellyt myös valmentajana ja koreografina. Hän meni vuonna 2004 naimisiin Aaron Parchemin kanssa. Szwed kilpaili vuoden 1992 talviolympialaisissa Albertvillessä.Zuzanna Szwed Biography and Olympic Results == Lähteet == Luokka:Puolalaiset taitoluistelijat Luokka:Vuonna 1977 syntyneet Luokka:Elävät henkilöt
Cédric Carrasso

Cédric Carrasso (s. 30. joulukuuta 1981 Avignon, Ranska) on ranskalainen jalkapallomaalivahti. Hän edustaa pitkään Ranskan pääsarjassa pelaavaa Bordeauxia.Cédric Carrasso. Soccerway. Viitattu 22.7.2017 == Ura == Vuonna 1999 Carrasso liittyi Marseillen edustusjoukkueeseen, jossa hän pelasi vuoteen 2008 asti. Tämän aikana hän pelasi kaudet 2001–2002 ja 2004–2005 lainalla Crystal Palacessa ja Guingampissa. Fabien Barthezin lopetettua uransa, Carrassolle aukesi tilaisuus Marseillessa, jonka hän myös käytti hyväkseen. Eniten peliaikaa tuli kaudella 2006–2007, jolloin hän pelasi 38 pääsarjaottelua. Kesäkuussa 2009 hän siirtyi Bordeauxiin nelivuotisella sopimuksella. == Lähteet == == Aiheesta muualla == * Tilastot Ranskan liigan virallisella sivustolla Luokka:Ranskalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Langley (kunta Kanadassa)

Langley on 93 726 asukkaan (2006) piirikunta Brittiläisessä Kolumbiassa, Kanadassa. Kunta rajautuu pohjoisessa Fraserjokeen, idässä Abbotsfordin kaupunkiin, etelässä Yhdysvaltain rajaan ja lännessä Surreyn kaupunkiin. Langley kuuluu Vancouverin metropolialueeseen. Surreyn ja Langleyn rajalla sijaitseva Langleyn kaupunki ei ole osa Langleyn kuntaa, vaan sillä on omat hallintoelimet. == Historia == Ennen eurooppalaisia alueella asui stó:lo- intiaaneja, joiden jälkeläisiä asuu alueella nykypäivänäkin. Hudson's Bay Company rakensi vuonna 1827 Fraserjoen varrelle Fort Langleyn linnoituksen turkiskaupankäyntiä varten ja suojaamaan aluetta yhdysvaltalaisia kilpailijoita vastaan. Linnoitus rakennettiin liian lähelle jokea, ja se jäi tulvan alle useana keväänä, niinpä linnoitus siirrettiin vuonna 1839 kauemmaksi joen yläjuoksulle. Langley nimettiin Hudson's Bay Companyn johtajana 1800–1830 toimineen Thomas Langleyn mukaan. Vuonna 1858 Fraserjoelta löydettiin kultaa ja tuhannet kullanhuuhtojat saapuivat alueelle. Samana vuonna 19. marraskuuta alueen kuvernööri James Douglas toimitti Fort Langleyhyn julistuksen, jossa määriteltiin uuden brittiläisen yhdyskunnan perustaminen Kanadan länsirannikolle. Tästä yhdyskunnasta muodostui myöhemmin Brittiläinen Kolumbia. Langley perustettiin virallisesti 26. huhtikuuta 1873. Kunnan ensimmäisenä valittuna johtajana toimi James W. Mackie. 15\. maaliskuuta 1955 Langleyn kaupunki erotettiin kunnasta itsenäiseksi kaupungiksi. == Lähteet == == Aiheesta muualla == Luokka:Brittiläisen Kolumbian kunnat
Tristan Jones

Tristan Huw Jones (s. 31. joulukuuta 1984 MelbourneTristan Jones Comic Book DB Viitattu 27.12.2009 ) on australialainen sarjakuvakäsikirjoittaja, joka tunnetaan työstään Turtles-sarjakuvien parissa erityisesti Tales of the TMNT:n toisen osan numeroista. Hän on muun muassa tehnyt Titan Magazinesin julkaisemaa Fast Forward sarjakuvaa, joka perustuu Turtles-piirrossarjan kuudenteen tuotantokauteen. Lisäksi Jones on luonut hahmoja kuten Razorback, King Cobra ja Luutnantti Gordon Miller. Jones päätyi sarjakuvien pariin opiskeltuaan aluksi elokuvien ja teatterin tuottamista. Hän jätti opinnot kesken ja siirtyi käsikirjoittamisen ja editoinnin pariin, joka kesti vuoden. Sen myötä Jones pääsi elokuvakouluun, jossa hän opiskeli kolme vuotta. Samoihin aikoihin hän kiinnostui sarjakuvista luettuaan Marvelin julkaisemia "Director's Cut" kirjoja. Jones ryhtyi aluksi tekemään lyhyitä sarjakuvia kokeilun vuoksi ja kirjoitti samalla arvioita sarjakuvista ja elokuvista digital-retribution nettisivustolle. Arvioiden myötä Jones otti sattumalta yhteyttä Steve Murphyyn, joka oli halukas auttamaan Jonesia sarjakuvan kirjoittamisessa.20 Questions with Tristan Jones The Green Lantern Corps.com 9.5.2007 Viitattu 4.7.2010 ==Lähteet== ==Aiheesta muualla== * Tristan Jonesin blogi Luokka:Australialaiset sarjakuvantekijät Luokka:Vuonna 1984 syntyneet Luokka:Elävät henkilöt
New World Communications

New World Communications oli elokuvatuotantoyhtiö, jonka elokuvaohjaaja Roger Corman perusti vuonna 1970 nimellä New World Pictures. Corman myi yhtiön 1983 ja sen nimi muutettiin vuonna 1987 New World Entertainmentiksi. Vuonna 1990 yritys vaihtoi omistajaa uudelleen ja 1993 uudeksi nimeksi tuli New World Communications. Vuonna 1997 New Worldistä tuli osa News Corporationia. ==New Worldin tuottamia elokuvia== * Mamin pahat tytöt (1974) * Kalmanralli 2000 (1975) * Cannonball (1976) * Suuri autopuhallus (1977) * Piraija (1978) * Rock ’n’ Roll High School (1979) * Maissilapset (1984) * Haastaja (1986) * Naapurissa kummittelee (1986) * Naapurissa kummittelee 2 (1987) * Hellraiser (1987) * Creepshow 2 (1987) * Heathers (1988) * Hellbound: Hellraiser II (1988) * Tappajatomaattien paluu (1988) * Rankaisija (1989) * Armoton ase (1994) ==Lähteet== Luokka:Entiset yhdysvaltalaiset yritykset Luokka:Yhdysvaltalaiset elokuvayhtiöt
Tarzan, viidakon valtias

Tarzan, viidakon valtias tai Tarzan – viidakon valtias tarkoittaa seuraavia asioita: * Tarzan, viidakon valtias, vuonna 1928 julkaistun kirjan suomenkielinen nimi. * Tarzan – viidakon valtias, vuonna 1932 julkaistu elokuva.
American National Standards Institute

ANSI () on yhdysvaltalainen voittoa tavoittelematon yksityinen organisaatio joka valvoo erilaisten standardien kehittymistä Yhdysvalloissa. ANSI vahvistaa organisaatioiden, yritysten ja muiden tahojen kehittämiä standardeja. Tämän päämääränä on vahvistaa tuotteiden ominaisuuksien johdonmukaisuus, termien yhtenäisyys ja tuotteiden testausmenetelmät. ANSI on perustettu vuonna 1918 ja se on Yhdysvaltojen virallinen edustaja ISO:ssa ja IEC:ssä. == Katso myös == * ANSI X3.64 == Lähteet == == Aiheesta muualla == *ANSIn kotisivu Luokka:Standardisoimisjärjestöt Luokka:Yhdysvaltalaiset järjestöt
Raitapuumuura

Raitapuumuura (Thamnophilus doliatus) on laajalla alueella Keski- ja Etelä- Amerikassa tavattava puumuuriin kuuluva varpuslintu. == Koko ja ulkonäkö == Kooltaan raitapuumuura on 16–16,5 cm. Koiraan selkä on pohjaväriltään musta ja siinä on tiheästi valkoisia raitoja. Raitojen lukumäärä vaihtelee jonkin verran alalajeittain. Päälaki on musta ja päälaella on töyhtö, jonka koiras nostaa pystyyn ollessaan jännittynyt. Pää on muuten väritykseltään musta- valkoraidallinen. Vatsa on pohjaväriltään valkoinen ja siinä on mustia vaakaraitoja. Raidoituksen määrä vaihtelee alalajeittain. Raitapuumuuranaaras on selästään punaruskea. Päälaki, siivet ja perä ovat tummemman ruskeat. Pään sivut ovat kapeiden valkoisten ja mustien juovien raidoittamat. Vatsastaan naaras on kellertävän ruskea. == Levinneisyys ja elinympäristö == Keski- Amerikassa raitapuumuuraa tavataan alueelta, joka ulottuu Meksikosta Panamaan. Etelä-Amerikassa lajia tavataan pääosin Andien itäpuolella alueella, joka ulottuu lännessä Venezuelan eteläosista Peruun ja Boliviaan ja itään päin Brasiliaan, Paraguayhin ja Argentiinan pohjoisosiin. Laji puuttuu paikoittain Amazonin sademetsästä. Lisäksi lintua tavataan Guyanassa, Surinamessa, Ranskan Guyanassa sekä Trinidad ja Tobagossa. Raitapuumuuran elinympäristöä ovat metsänreunan pensaikot ja muut tiheiköt, valoisat metsät, puutarhat ja puistot. == Elintavat == Raitapuumuurat elävät yleensä pareittain ja liikkuvat tiheän lehvästön joukossa. Laji pariutuu eliniäkseen. Linnun pesimäkausi kestää maaliskuulta elokuulle. Raitapuumuura rakentaa heinistä pesän pensaikon suojiin. Naaras munii kaksi valkoista, ruskea- tai harmaapilkullista munaa. Myös koiras osallistuu munien hautomiseen ja kuoriutuneista poikasista huolehtimiseen. Puumuurien ravinto koostuu koppakuoriaisista ja muista hyönteisistä sekä niiden toukista ja hämähäkeistä. Toisinaan laji seuraa sotilasmuurahaisten parvia ravintoa etsiessään. == Lähteet == Luokka:Puumuurat
Uljotyn piiri

Uljotyn piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 16 000 neliökilometriä. Asukkaita on 20 000 henkeä (vuonna 2009). Uljotyn piiri sijaitsee Taka- Baikalian lounaisosassa. Koillisessa se rajoittuu Tšitan, idässä Duldurgan ja Akšan, kaakossa Kyran, lounaassa Krasnyi Tšikoin ja luoteessa Hilokin piireihin. Piiriin kuuluu Drovjanajan kaupunkimainen taajama ja 9 maalaiskuntaa: Ablatuiski Bor, Arta, Gorekatsan, Doroninskoje, Hadakta, Leninski, Nikolajevskoje, Tanga ja Uljoty. Hallinnollinen keskus on Uljotyn kylä. Asutuskeskuksia on yhteensä 25. Piirin läpi kulkee Irkutskin ja Tšitan välinen M55-valtatie. Trans-Siperian rautatieltä haarautuu Drovjanajaan johtava sivurata. Piirikeskuksesta on matkaa 120 kilometriä aluepiirin pääkaupunkiin. Pääelinkeino on maatalous, joka on erikoistunut maidon ja lihan tuotantoon sekä perunan, vihannesten ja viljan viljelyyn. Lisäksi harjoitetaan ruskohiilen louhintaa ja puunjalostusta. Paikallislehtenä ilmestyy Uljotovski vestnik. Nähtävyyksiin kuuluu pyhittäjä Innokentin kirkko Tangan kylässä. Piirin eteläkärki kuuluu Sohondon luonnonsuojelualueeseen. ==Lähteet== ==Aiheesta muualla== * Uljotyn piiri Taka-Baikalian tietosanakirjassa *
Burn Notice

Burn Notice on yhdysvaltalainen Matt Nixin luoma toimintasarja. Sen pääosissa näyttelevät Jeffrey Donovan, Gabrielle Anwar, Bruce Campbell ja Sharon Gless. Yhdysvalloissa sarjaa esitettiin USA Networkin kanavalla vuosina 2007–2013 ja Suomessa MTV3-kanavalla vuodesta 2010 eteenpäin. Burn Notice on saanut muun muassa neljä Primetime Emmy -ehdokkuutta. == Juoni == Tiedustelupalvelun salaisena agenttina toiminut Michael Westen hylätään kesken operaation. Vaikeuksien kautta hän onnistuu palaamaan Miamiin ja yrittää vanhojen tuttavien avustuksella selvittää miksi hänet petettiin ja kenen toimesta. == Näyttelijät == == Tuotanto == Sarjaa kuvattiin Miamissa. Fox Television Studio vuokrasi kuvauksia varten alueen Miamin kaupungilta 240 000 dollarin vuosihinnalla. Viimeisen kauden ajaksi vuokra nostettiin 450 000 dollariin, jotta se kattaa alueelle pystytettyjen rakennuksien tuhoamiskustannukset. === Esittäminen === Sarjan ensimmäinen esitys oli Yhdysvalloissa 28. kesäkuuta 2007 USA Network -kanavalla ja Suomessa sarja alkoi MTV3:lla 25. tammikuuta 2010. == Muissa medioissa == Ajallisesti ennen televisiosarjan tapahtumia sijoittuva Burn Notice: The Fall of Sam Axe keskittyy Sam Axen Navy SEAL -uran loppuhetkille. Sen ensiesitys oli Yhdysvalloissa 17. huhtikuuta 2011. New American Library (Signet Booksin nimellä) on julkaissut viisi Burn Notice -romaania. The Fix (2008), The End Game (2009), The Giveaway (2010), The Reformed (2011) ja The Bad Beat (2011) on kaikki Tod Goldbergin kirjoittamia. == Lähteet == == Aiheesta muualla == * Burn Notice USA Networkin sivustolla * Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat
Hilokin piiri

Hilokin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 14 832 neliökilometriä. Asukkaita on 32 300 henkeä (vuonna 2009). Hilokin piiri sijaitsee Taka- Baikalian lounaisosassa. Koillisessa se rajoittuu Tšitan, idässä Uljotyn, etelässä Krasnyi Tšikoin ja lounaassa Petrovsk-Zabaikalskin piireihin sekä pohjoisessa Burjatian tasavaltaan. Piiriin kuuluu Hilokin kaupunki, Mogzonin kaupunkimainen taajama sekä 10 maalaiskuntaa: Bada, Engorok, Glinka, Haragun, Hilogoson, Hušenga, Linevo Ozero, Ukurik, Zakulta ja Žiphegen. Hallinnollinen keskus on Hilok. Asutuskeskuksia on yhteensä 29. Asukkaat ovat etupäässä venäläisiä, ukrainalaisia ja burjaatteja. Alentuikan, Engorokin, Glinkan ja Uljastuin kylissä asuu vanhat elintapansa säilyttäneitä vanhauskoisia. Burjaattikyliä ovat Sarantui, Šilja, Terephen, Ukurik, Uletka ja Uljastui. Piirin kautta kulkee Trans-Siperian rautatie sekä Irkutskin ja Tšitan välinen M55-valtatie. Hilokista on matkaa aluepiirin pääkaupunkiin 264 kilometriä. Talous perustuu rautatieliikenteeseen ja metsäteollisuuteen. Burtuissa louhitaan ruskohiiltä. Maatalous tuottaa viljaa, perunaa, vihanneksia, maitoa ja lihaa. Hilokissa toimii kotiseutumuseo. Paikallislehtenä ilmestyy Rabotšaja tribuna. Seudulla on useita arkeologisia muistomerkkejä sekä Haljartan buddhalainen kulttipaikka. ==Lähteet== ==Aiheesta muualla== * Hilokin piiri Taka-Baikalian aluepiirin sivustolla * Hilokin piiri Taka-Baikalian tietosanakirjassa *
Aaron Neville

Aaron Neville (s. 24. tammikuuta 1941 New Orleans, Louisiana) on yhdysvaltalainen rhythm and blues- ja soul -laulaja, joka tunnetaan korkeasta äänestään ja hyvin korostetusta vibratostaan. Soolouransa lisäksi Neville on esiintynyt myös perheyhtyeen The Neville Brothers jäsenenä. Nevillen debyyttisingle oli vuonna 1966 julkaistu Billboardin R&B; -listan kärkisingle ”Tell It Like It Is”. Neville on julkaissut vuoteen 2019 mennessä soolourallaan yhteensä 18 studioalbumia, kuten Warm Your Heart (1991). Neville esiintyi Pori Jazz -festivaaleilla 2012. The Neville Brothers -yhtyeen jäsenenä hän on vieraillut Porissa vuosina 1986 ja 2006. ==Lähteet== ==Aiheesta muualla== *Kotisivut. Luokka:Yhdysvaltalaiset rhythm and blues -muusikot Luokka:Yhdysvaltalaiset soullaulajat Luokka:Vuonna 1941 syntyneet Luokka:Elävät henkilöt
Alphabet City

thumb|Alphabet City tummansinisellä Manhattanin kartassa Alphabet City on kaupunginosa East Villagessa, Manhattanin kaakkoisosassa, New York Cityssä. Kaupunginosan nimi, "aakkoskaupunki", tulee aakkosten alkukirjainten (A, B, C, D) mukaan nimetyistä kaduista. 1990-luvulla aluetta asuttivat maahanmuuttajat ja vähemmistöt ja rikollisuus oli korkealla, mutta 2000-luvulle tultaessa ongelmat ovat vähentyneet ja asuntojen vuokrat moninkertaistuneet.Business Week 11.6.2001. Internet Archive, tallennettu 13.11.2001. Viitattu 1.7.2019. ==Lähteet== == Aiheesta muualla == Luokka:Lower Manhattan
Balein piiri

Balein piiri () on kunnallinen itsehallintoalue Taka-Baikalian aluepiirissä Venäjällä. Vuonna 1935 perustetun piirin pinta-ala on 4 964 neliökilometriä. Asukkaita on 22 000 henkeä (vuonna 2009). Balein piiri sijaitsee Taka- Baikalian keskiosassa. Pohjoisessa se rajoittuu Sretenskin, idässä Šelopuginon, kaakossa Aleksandrovski Zavodin ja Borzjan, etelässä Olovjannajan, lännessä Šilkan ja luoteessa Nertšinskin piireihin. Piirin hallinnollinen keskus on Balein kaupunki. Lisäksi siihen kuuluu 9 maalaiskuntaa: Kazakovski Promysel, Matusovo, Nižneje Girjunino, Nižni Ildikan, Nižni Kokui, Podoinitsyno, Unda, Undino-Poselje ja Židka. Asutuskeskuksia on yhteensä 31. Baleista on maantieyhteys aluepiirin pääkaupunkiin Tšitaan, jonne on matkaa 350 kilometriä. Lentokenttä suljettiin 1990-luvulla. Talous perustui aikaisemmin kaivosteollisuuteen. Nykyään pääelinkeino on maatalous, joka on erikoistunut maidon ja lihan tuotantoon sekä viljakasvien viljelyyn. Lisäksi harjoitetaan kullankaivuta, puunhankintaa ja maataloustuotteiden jalostusta. Baleissa toimii opettajaopisto. Paikallislehtenä ilmestyy Baleiski rabotši (”Balein työläinen”). Urgutšanin kivennäisvesilähteen yhteydessä toimii parantola. ==Lähteet== ==Aiheesta muualla== * Balein piiri Taka-Baikalian aluepiirin sivustolla * Balein piiri Taka-Baikalian tietosanakirjassa *
Rekijokilaakso

thumb|250px|Häntälän notkojen luontopolkua Rekijokilaakson Natura-alueella toukokuussa 2014. Rekijokilaakso on Natura 2000 -suojelualue Salossa ja Somerolla Varsinais-Suomessa. Rekijokilaakson laaja ja yhtenäinen, Suomessa ainutlaatuinen perinnemaisemakokonaisuus sille ominaisine kasvi- ja eläinlajeineen on muodostunut Someron Reksuosta alkunsa saavan Rekijoen ja sen sivuhaarojen monihaaraisen jokilaakson savimaahan uurtuneiden jyrkkärinteisten joki- ja ojanotkojen varsille vuosisatoja kestäneen niiton ja laidunnuksen tuloksena. Alueella on avoimia niittyjä, puoliavoimia laidunrinteitä, hakamaita ja lehtomaisia metsälaitumia etenkin Someron Häntälän ja Talvisillan alueella ja mosaiikkimaisesti myös vanhan metsän laikkuja ja lajistoa. Tämä Häntälän notkoina tunnettu alue on myös Ympäristöministeriön maisema- aluetyöryhmän vuonna 1993 määrittelemä arvokas perinnemaisema-alue. 2010-luvulla toteutetussa arvokkaiden maisema-alueiden uusintainventoinnissa Häntälän notkojen kulttuurimaisemaa on ehdotettu Varsinais-Suomessa maakunnallisesti arvokkaaksi maisema-alueeksi. Rekijokilaaksossa kohtaavat toisaalta rannikon eteläiset ja lounaiset lajit sekä sisämaan lajit levinneisyytensä äärirajoilla. Osa rinneniityistä on umpeutunut, mutta pisimpään yhtäjaksoisesti käytössä olleilla niityillä kasvillisuus on säilynyt matalana ja runsaslajisena. Alueen uhanalaisia kasveja ovat muun muassa vienansara, haapariippusammal, tulvasammal, ojaäimäsammal ja haavanhyytelöjäkälä. Harvinaisista kasveista alueella esiintyvät muun muassa sikojuuri, sormikesijäkälä ja silomunuaisjäkälä. Hyönteislajistoon kuuluvat muun muassa Manner-Suomessa harvinainen pikkuapollo (muoto Parnassius mnemosyne f. perkele) ja isolaakasittiäinen. Alueella on ostettu maata valtiolle luonnonsuojelutarkoituksiin ja perustettu monia yksityisiä luonnonsuojelualueita. Paitsi Uskelanjoen sivujoen Rekijoen ja sen sivuhaarojen varsia Rekijokilaakson Natura-alueeseen kuuluu myös pieni matka itse Uskelanjoen ja sen kahden muun sivujoen Terttilänjoen ja Hitolanjoen varsia lähellä jokien yhtymäkohtaa Kiikalan Rekijoen ja Perttelin Haalin luona. Somerolla Rekijokilaakson Natura-alue ulottuu merkittäviltä osiltaan Häntälän, Talvisillan, Syvänojan ja Kerkolan kyliin. Salossa se ulottuu Kiikalan Hirvelän, Kärkelän, Revän ja Rekijoen kyliin sekä Perttelin Haalin kylään. Rekijokilaakson Someron puoleinen osa Someron Häntälän, Talvisillan, Syvänojan ja Kerkolan kylissä tunnetaan nimellä Häntälän notkot. Häntälässä Häntälän kylätalolta entisen Häntälän koulun luona alkaa notkoja esittelevä luontopolku. ==Lähteet== Luokka:Salon luonto Luokka:Someron luonto Luokka:Kiikala Luokka:Pertteli Luokka:Suomen laaksot Luokka:Suomen Natura- alueet
Cao Cao

Cao Cao (, 155 – 15. maaliskuuta 220Sinica.edu.tw ) oli kiinalainen sotaherra ja itäisen Han-dynastian pääministeri ja sai merkittävästi valtaa sen viimeisinä vuosina muinaisessa Kiinassa. Hän oli Kolmen kuningaskunnan ajan keskeisiä hahmoja, ja hän loi perustan myöhemmälle Cao Wein valtakunnalle. Hän sai kuolemansa jälkeen arvonimen Wein keisari Wu (魏武帝). Vaikka Cao usein kuvataan julmaksi ja armottomaksi tyranniksi, häntä on myös mainittu loistavaksi hallitsijaksi ja sotilaalliseksi neroksi, joka kohteli alaisiaan kuin omaa perhettään. Hän oli myös kiinalaisen runouden ja kiinalaisten kamppailulajien taituri, ja hän kirjoitti useita sotapäiväkirjoja. Cao Caon isä, Cao Song, oli hovin pääeunikin adoptoima, minkä johdosta Cao Cao toimi aluksi melko alhaisessa asemassa olevana varuskunnan ratsuväen komentajana. Keltaisten turbaanien kapinan jälkeen hänet kuitenkin ylennettiin kenraaliksi. Vuonna 196 Cao Cao löysi keisari Xianin, joka oli joutunut pakenemaan pääkaupungista, ja sai tämän siirtämään hovinsa Xuchangiin, joka toimi Caon tukikohtana. Cao Caon tukijat olettivat Caon nousevan kansleriksi, mutta sen sijaan keisari nimitti tämän sotajoukkojen ylipäälliköksi ja Wupingin markiisiksi. Titteleillä ei juurikaan ollut oikeaa valtaa hovin politiikassa. Cao otti vähitellen yhä enenevässä määrin keisarin valtuuksia hoitaakseen ja lopulta hänelle myönnettiin kuninkaan arvonimi. Caon hallinnassa olevia alueita alettiin kutsua Wein kuningaskunnaksi. Suurta armeijaa viekkaasti komentanut Cao Cao on saanut arkkivihollisen maineen, mutta hänet muistetaan myös erinomaisena poliitikkona ja runoilijana. Mandariinikiinassa suomen sanontaa "siinä paha, missä mainitaan" vastaava ilmaus sisältää maininnan Cao Caosta (). Vuonna 2010 valmistuneessa kiinalaisessa San guo -televisiosarjassa Cao Caota esittää Chen Jianbin. Cao Caon hauta on luultavasti löytynyt. Muinaisen Anyangin lähistöltä Henanin maakunnasta on löydetty suuri hauta, jonka hautakiven teksti viittaa Cao Caoon. == Lähteet == Luokka:Kiinalaiset sotaherrat Luokka:Vuonna 155 syntyneet Luokka:Vuonna 220 kuolleet
Olovjannajan piiri

Olovjannajan piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 6 300 neliökilometriä. Asukkaita on 44 400 henkeä (vuonna 2009). Olovjannajan piiri sijaitsee Taka-Baikalian kaakkoisosassa. Pohjoisessa ja koillisessa se rajoittuu Balein, idässä, kaakossa ja etelässä Borzjan, lounaassa Ononin, lännessä Mogotuin ja luoteessa Šilkan piireihin. Piiriin kuuluvat Jasnogorskin, Kalanguin, Olovjannajan ja Zolotoretšenskin kaupunkimaiset taajamat sekä 16 maalaiskuntaa: Arenda, Bezretšnaja, Bulum, Buruljatui, Dolgokytša, Hada-Bulak, Hara-Byrka, Jasnaja, Jedinenije, Mirnaja, Ononsk, Step, Turga, Ulan-Tsatsyk, Uljatui ja Urtuiski. Hallinnollinen keskus on Olovjannajan taajama. Asutuskeskuksia on yhteensä 34. Asukkaat ovat etupäässä venäläisiä ja burjatteja. Piirin kautta kulkee aluepiirin pääkaupungista Tšitasta Kiinaan johtava rautatie ja maantie. Olovjannajasta on matkaa Tšitaan rautateitse 249 kilometriä. Talous perustuu teollisuuteen ja maatalouteen. Olovjannajassa toimii konepaja, kalkkitehdas ja elintarviketeollisuutta. Kaivosteollisuus lopetti toimintansa 1990-luvulla. Maatalous tuottaa viljaa, lihaa, maitoa, vihanneksia ja perunaa. Olovjannajassa toimii kotiseutumuseo. Paikallislehtenä ilmestyy Leninski put (”Leninin tie”). Seudulta on löydetty useita arkeologisia muistomerkkejä. ==Lähteet== ==Aiheesta muualla== * Olovjannajan piiri Taka-Baikalian aluepiirin sivustolla * Olovjannajan piiri Taka-Baikalian tietosanakirjassa *
Ihalan seisake

Ihalan seisake (, ratakm 204+400), alkuperäiseltä nimeltään Lehtimäen laiturivaihde on Uudenkaupungin radan varressa sijaitseva lakkautettu seisake. Se perustettiin Raision kirkolta Artukaisten kartanolle vievän tien varteen vuonna 1923. Jarl Ungernin suunnittelema laiturirakennus valmistui paikalle jo edellisenä vuonna. Liikennepaikan nimi muutettiin kuitenkin Pansion laiturivaihteeksi jo 1. kesäkuuta 1925, sen eteläpuolella sijaitsevan Pansion kylän mukaan. Kun Pansion alueesta tuli osa Turkua vuonna 1930, muutettiin liikennepaikan nimi Ihalaksi 1. lokakuuta 1945, sillä aikaisempi Ihala-niminen liikennepaikka oli jäänyt luovutetun Karjalan alueelle. Seisakkeelta rakennettiin vuosina 1956–1957 teollisuusrata Naantalin Viheriäisten niemessä sijaitsevalle Nesteen Naantalin öljynjalostamolle. Rata Viheriäisten ratapihalle asti valmistui yhtä aikaa jalostamon kanssa. Ihalan laiturivaihde muutettiin miehittämättömäksi seisakkeeksi, kun tavaraliikenne siellä loppui vuonna 1972. Kuitenkin vielä 1980-luvun lopulla Kyllästämön sivuraiteella kuormattiin tavaravaunuja. Laiturirakennus purettiin vuonna 1980 ja henkilöliikenne seisakkeelta lakkautettiin kahta vuotta myöhemmin, toukokuussa 1982. Tämän jälkeen liikennepaikka toimi vielä Viheriäisten erkanemisvaihteena, kunnes sekin purettiin vuonna 1991 uuden vaihteen valmistuttua. ==Lähteet== ==Aiheesta muualla== * Kuvia Ihalasta Vaunut.org -sivustolla Luokka:Raision liikenne Luokka:Raision rakennukset ja rakennelmat Luokka:Varsinais-Suomen lakkautetut rautatieliikennepaikat
Irti verkosta

Irti verkosta () on termi, joka viittaa elämäntapaan, joka on riippumaton yhdestä tai useammasta julkisesta palvelusta. Asumisessa "irti verkosta" -kodit ovat autonomisia, ne eivät ole riippuvaisia kunnallisesta vesilähteestä, viemäröinnistä, kaasusta, sähköverkosta tai vastaavista palveluista. Todellinen "irti verkosta" -koti pystyy toimimaan normaalisti täysin itsenäisenä yksikkönä riippumatta kaikista perinteisistä julkisista palveluverkoista. ==Katso myös== *Uusiutuva energia Luokka:Asuminen
Karymskojen piiri

Karymskojen piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 7 800 neliökilometriä. Asukkaita on 36 100 henkeä (vuonna 2009). Karymskojen piiri sijaitsee Taka-Baikalian keskiosassa. Pohjoisessa se rajoittuu Tungokotšenin, idässä Šilkan ja Mogoituin, etelässä Aginskojen ja Duldurgan sekä lännessä Tšitan piireihin. Piiriin kuuluvat Darasunin, Karymskojen ja Kurort-Darasunin kaupunkimaiset taajamat sekä 10 maalaiskuntaa: Adrianovka, Bolšaja Tura, Kadahta, Kaidalovo, Majaki, Naryn-Talatša, Novodoroninsk, Tyrgetui, Urulga ja Žimbira. Hallinnollinen keskus on Karymskojen taajama. Asutuskeskuksia on yhteensä 29. Seudun kanta-asukkaita ovat evenkit ja burjaatit. Nykyään piirissä asuu venäläisiä, ukrainalaisia, tataareja ym. Piirin kautta kulkee Trans-Siperian rautatie. Rakenteilla on Tšitan ja Habarovskin välinen M58-valtatie. Karymskojesta on matkaa aluepiirin pääkaupunkiin 100 kilometriä. Talous perustuu rautatieliikenteeseen ja koneenrakennusteollisuuteen. Darasunissa on kaivosteollisuuden laitteita valmistava konepaja. Karymskoje on huomattava rautatieliikenteen keskus. Lisäksi harjoitetaan puunhankintaa ja -jalostusta. Maatalous tuottaa maitoa, lihaa, perunaa, vihanneksia ja viljaa. Karymskojessa toimii kotiseutumuseo. Paikallislehtenä ilmestyy Krasnoje znamja (”Punalippu”). Nähtävyyksiin kuuluu vuonna 1868 rakennettu Pyhän kolminaisuuden kirkko Kaidalovon kylässä. Seudulla sijaitsee useita arkeologisia muistomerkkejä. Kurort-Darasunissa toimii kylpylä. ==Lähteet== ==Aiheesta muualla== * Karymskojen piiri Taka-Baikalian tietosanakirjassa *
Renata Scotto

thumb|right|Renata Scotto. Renata Scotto (24. helmikuuta 1934 Savona – 16. elokuuta 2023) oli italialainen oopperalaulaja, äänialaltaan sopraano. Hän lisäksi ohjasi oopperaa, opetti ja toimi laulukilpailujen tuomaristoissa. Hän vetäytyi laulajana vuonna 2002. Scotto debytoi 24. joulukuuta 1952 Violettan roolissa Verdin oopperassa La traviata. Hän pääsi La Scalaan vuonna 1953 osallistuttuaan koelaulutilaisuuteen, jolla etsittiin esiintyjiä La Wallyyn. Vuonna 1957 hän nousi kansainväliseen maineeseen esiinnyttyään Edinburghissa Aminan roolissa oopperassa Unissakävelijä. Metropolitan-oopperassa Scotto debytoi vuonna 1965 Cio-Cio-Sanin roolissa Madame Butterflyssa.Ranneliike.net: Scotto, Renata (24.02.1934 - ) Scotto meni vuonna 1960 naimisiin Lorenzo Anselmin kanssa ja sai kaksi lasta. == Lähteet == Luokka:Italialaiset oopperalaulajat Luokka:Sopraanot Luokka:Vuonna 1934 syntyneet Luokka:Vuonna 2023 kuolleet Luokka:Seulonnan keskeiset artikkelit
Dennis Jernigan

Dennis Jernigan (s. 1959) on yhdysvaltalainen hengellisen musiikin laulaja- lauluntekijä ja niin sanotun ex-gay-liikkeen edustaja. Hän on kotoisin Oklahoman osavaltiosta ja valmistunut Oklahoman baptistiyliopistosta. Hän identifioitui aikoinaan homoksi, mutta nykyisin hänellä on vaimonsa Melindan kanssa yhdeksän lastaAbout DJ . == Lähteet == == Aiheesta muualla == * Viralliset sivut Luokka:Hengellisen musiikin esittäjät Luokka:Ex-gay-liike Luokka:Vuonna 1959 syntyneet Luokka:Elävät henkilöt
Lontoon talouskonferenssi

Lontoon talouskonferenssi oli kesäkuussa 1933 Lontoon Geologisessa museossa järjestetty kokous, jonka tarkoituksena oli pohtia, miten 1930-luvun lamaa kyettäisiin parhaiten torjumaan elvyttämällä kansainvälistä kauppaa ja vakauttamalla valuuttakursseja. Kokoukseen osallistui 66 maata. Yhdysvaltojen presidentti Franklin D. Roosevelt kuitenkin välitti huvijahdiltaan Lontooseen radioviestin, jossa hän tuomitsi konferenssin ja epäsuorasti ilmaisi, että Yhdysvallat ei tulisi osallistumaan keskusteluihin. == Tausta == Maailmantalouden romahdettua ensimmäisen maailmansodan jälkeen oletettiin, että Yhdysvallat toimisi maailmantalouden hegemoniana. Konferenssin asialista luonnosteltiin kuuden maan kesken vuonna 1932 Genevessä. Siinä otettiin voimakkaasti kantaa siihen, että hallitusten väliset velat tulisi antaa anteeksi, sillä niitä pidettiin merkittävänä esteellä toipumiselle 1930-luvun lamasta. Eurooppalaiset uskoivat, että sopimus vapauttaisi maailman, mutta yhdysvaltalaiset asiantuntijat, kuten senaattori William Borah, katsoivat, että maailman ongelmat johtuivat ainoastaan sodasta, eurooppalaisten valtioiden halusta säilyttää suuret armeijat ja hopeavarojen väärinkäytöstä. Näin ollen he eivät olleet halukkaita antamaan anteeksi velkoja. == Vastatoimenpiteet == Toivo Yhdysvaltojen pitäytymisessä kultakannassa haihtui nopeasti presidentti Rooseveltin ilmoitettua heti virkaanastumisensa jälkeen allekirjoittavansa lain, joka käytännössä poisti kultakannan. Yhdysvaltojen delegaatiota konferenssissa johti Yhdysvaltain ulkoministeri Cordell Hull. Presidentti Roosevelt oli määrännyt Hullin olemaan osallistumatta keskusteluihin, jotka koskivat valuuttavarantojen vakauttamista. Konferenssin alkuun mennessä Roosevelt oli kuitenkin muuttanut mieltään ja lähetti Oliver Spraguen ja James Paul Warburgin osallistumaan keskusteluihin yhdessä Ranskan ja Britannian edustajien kanssa. == Rooseveltin hylkäys == Konferenssin avajaispäivänä 12. kesäkuuta 1933 kaikki huomio keskittyi konferenssin ulkopuolella tapahtuneisiin kolmen maan välisiin keskusteluihin. 15. kesäkuuta mennessä Yhdysvaltain edustaja yhdessä Bank of Englandin Montagu Normanin ja Banque de Francen Clement Moret'n kanssa olivat laatineet alustavan suunnitelman valuuttakurssien tilapäiseksi vakauttamiseksi. Salausyrityksistä huolimatta tieto suunnitelmasta tuli julki ennen virallista julkaisua, ja osakekurssit Yhdysvalloissa laskivat dramaattisesti ja Yhdysvaltain dollarin vaihtokurssi nousi. 17. kesäkuuta Roosevelt hylkäsi sopimuksen, koska hän pelkäsi Britannian ja Ranskan pyrkivän kontrolloimaan omia valuuttakurssejaan. Hylkäys herätti huomattavasti vastustusta. Luokka:Taloushistoria Luokka:1933
Hannu Sormunen

Hannu Sormunen (s. 2. heinäkuuta 1980 Vihti) on jyväskyläläinen jääkiekkotuomari. Hän tuomitsee pääsääntöisesti jääkiekon SM-liigaa linjatuomarina. Hän aloitti SM-liigassa 2005-2006 ja pelasi B-junioreissa nuorempana. Sormunen on tuominnut nuorten maaotteluita kotimaassa ja CHL- pelejä 2008–2009. Hän sai marraskuussa 2018 neljäntenä linjatuomarina täyteen 500 SM-liigaottelua. 26. helmikuuta 2021 Sormunen siirtyi linjatuomareiden ottelutilaston kärkeen viheltäessään uransa 631. ottelun. == Katso myös == * Luettelo jääkiekon SM-liigan tuomareista == Lähteet == * Jääkiekkolehti, 2009-2010 kausiennakko, s.138-141 === Viitteet === Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Antti Hämäläinen (jääkiekkotuomari)

Antti Hämäläinen (s. 16. heinäkuuta 1971) on jyväskyläläinen jääkiekkotuomari. Hämäläinen tuomitsi pääsääntöisesti jääkiekon SM-liigaa ja Mestistä päätuomarina. Hän tuli SM-liigaan kaudella 1995–1996 linjatuomariksi mutta siirtyi 2008–2009 päätuomariksi. Hämäläinen on ollut tuomarina muun muassa olympialaisissa 2002 ja 2006, A-nuorten MM-kilpailuissa 2001, 2003 ja 2005, sekä 1. divisioonan maailmanmestaruuskilpailuissa 2004. Nuorempana Hämäläinen pelasi 12 vuotta maalivahtina 3-divisioonassa. == Katso myös == * Luettelo jääkiekon SM-liigan tuomareista == Lähteet == * Jääkiekkolehti, 2009–2010 kausiennakko, s. 138–141. === Viitteet === Luokka:Suomalaiset jääkiekkotuomarit Luokka:Suomalaiset jääkiekkoilijat Luokka:Pentti Isotalo -palkinnon voittajat Luokka:Vuonna 1971 syntyneet Luokka:Elävät henkilöt
Juho Ristimäki

Juho Ristimäki (s. 15. syyskuuta 1985) on jyväskyläläinen jääkiekkotuomari. Hän tuomitsee pääsääntöisesti jääkiekon SM-liigaa ja Mestistä linjatuomarina. Hän aloitti SM-liigassa kaudella 2009-2010. ==Katso myös== * Luettelo jääkiekon SM-liigan tuomareista ==Lähteet== Jääkiekkolehti, 2009-2010 kausiennakko -s.138-141 Luokka:Suomalaiset jääkiekkotuomarit Luokka:Vuonna 1985 syntyneet Luokka:Elävät henkilöt
CCC Team

CCC Team (UCI-tunnus CCC) oli maantiepyöräilyn ammattilaistalli, joka toimi vuosina 2007–2020. Joukkueen pääsponsori oli vuoteen 2018 saakka sveitsiläinen polkupyöränvalmistaja BMC ja vuosina 2019–2020 puolalainen jalkineita ja laukkuja valmistava CCC. BMC Racing Team osallistui kaudella 2010 etupäässä UCI Professional Continental Circuits -tason kilpailuihin sekä villin kortin saadessaan myös UCI ProTour -sarjan kilpailuihin. Kaudeksi 2010 talliin siirtyi useita menestyneitä pyöräilijöitä, kuten Alessandro Ballan, Cadel Evans, George Hincapie, Karsten Kroon ja Marcus Burghardt. Kaudeksi 2011 talli sai ProTour-lisenssin. Vuonna 2020 CCC Teamin tallipäällikkönä toimi Piotr Wadecki, urheilupäällikkönä Steve Bauer ja hänen apulaisinaan Fabio Baldato, Noël Dejonckheere, Gabriele Missaglia, Marco Pinotti, Valerio Piva ja Jackson Stewart. Tallin toiminta loppui kauden päätteeksi, koska uutta sponsoria ei löytynyt. CCC myi World Tour -lisenssinsä belgialaiselle Circus-Wanty Gobert -joukkueelle. == Joukkueen kokoonpano == === 2020 === Lähde: UCI == Lähteet == Luokka:Yhdysvaltalaiset pyöräilytallit
Brent

Brent (London Borough of Brent) on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 43 neliökilometriä, ja siellä asui vuonna 2017 noin ihmistä. Brentin naapurikaupunkipiirejä ovat Barnet, Camden, Ealing, Hammersmith and Fulham, Kensington and Chelsea ja City of Westminster. Brentin tärkein keskus on Wembley, jossa on Englannin jalkapallomaajoukkueen kotistadion Wembley Stadium. == Lähteet == Luokka:Lontoon kaupunkipiirit
Markku Kruus

Markku Kruus (s. 12. maaliskuuta 1960 Jämsä) toimi jääkiekon SM-liigassa päätuomarina vuosina 1996–2009. Kruus tuomitsi 532 ottelua noiden kausien aikana.Päätuomari Markku Kruus lopettaa uransa Sittemmin hän toimi SM-liigan erotuomaripäällikkönä. == Katso myös == * Luettelo jääkiekon SM-liigan tuomareista == Lähteet == Luokka:Suomalaiset jääkiekkotuomarit Luokka:Unto Wiitala -palkinnon voittajat Luokka:Vuonna 1960 syntyneet Luokka:Elävät henkilöt
Bob Crosby

thumb|Bob Crosby vuonna 1953. thumb|Judy Garland ja Bob Crosby elokuvassa Tässä tulen minä! (1943). Bob Crosby (24. syyskuuta 1913 Spokane, Washington – 9. maaliskuuta 1993 La Jolla, Kalifornia) oli yhdysvaltalainen dixieland- laulaja, joka tunnetaan parhaiten yhtyeestään Crosby and the Bob-Cats. Yhtyeen ura oli huipussaan vuosina 1935-1942. Se hajosi vuonna 1942. Crosby palveli merijalkaväessä vuosina 1944-1945. Sodan jälkeen Bobcats teki satunnaisia paluukeikkoja eri kokoonpanoilla, mutta Crosby lauloi vain muutamia lauluosuuksia. Yhtyeen tuotantoa on julkaistu laajasti CD-levyillä. == Perhe == Crosby oli nuorin seitsemästä lapsesta: viisi poikaa, Larry (1895–1975), Everett (1896–1966), Ted (1900–1973), Harry (1903–1977, tunnetaan nimellä Bing Crosby) ja Bob, sekä kaksi tyttöä, Catherine (1905–1988) ja Mary Rose (1907–1990). Crosbyn vanhemmat olivat englantilaisamerikkalainen kirjanpitäjä Harry Lowe Crosby (1871–1950) ja irlantilaisamerikkalainen Catherine Harrigan (1873–1964, tunnetaan myös nimellä Kate), rakennusmiehen tytär County Mayosta, Irlannista. == Lähteet == Luokka:Yhdysvaltalaiset laulajat Luokka:Yhdysvaltalaiset orkesterinjohtajat Luokka:Hollywood Walk of Fame Luokka:Vuonna 1913 syntyneet Luokka:Vuonna 1993 kuolleet
Tatu Savolainen

Tatu Savolainen (s. 18. marraskuuta 1980 Turku) on lahtelainen jääkiekkotuomari. Savolainen tuomitsee pääsääntöisesti jääkiekon SM-liigaa päätuomarina. Hän tuli SM-liigaan tuomariksi kaudella 2006-2007 ja on tuominnut nuorten maaotteluita kotimaassa ja Universiadit 2007 Torinossa. Nuorempana Savolainen pelasi jääkiekkoa B-junioreissa. ==Katso myös== * Luettelo jääkiekon SM-liigan tuomareista ==Lähteet== Jääkiekkolehti, 2009-2010 kausiennakko -s.138-141 Luokka:Suomalaiset jääkiekkotuomarit Luokka:Vuonna 1980 syntyneet Luokka:Elävät henkilöt
Paavo Saarinen

Juho Paavo Saarinen (ent. Raumharja; 17. tammikuuta 1886 Askainen – 12. kesäkuuta 1960 Paimio) oli suomalainen maalaisliittolainen kansanedustaja, maanviljelijä ja talousmies. Paavo Saarisen vanhemmat olivat tilallinen Frans Henrik Raumharja ja Hjalmiina Viktoria Vahlberg. Hänen ensimmäinen vaimonsa oli Lempi Sofia Mustajoki (1907–1928) ja toinen Kerttu Esteri Nygrén (e. Parviainen) (s. 1929). Hänen poikansa on vuorineuvos Pellervo Saarinen. Saarinen kävi kansakoulun, jonka jälkeen hän valmistui maanviljelyskoulusta 1906. Hän toimi tilanhoitajana Askaisissa 1906–1908, Oulun läänin talousseuran maatalousneuvojana 1908–1911, maanviljelijänä Askaisissa 1911–1917, maanviljelijänä Perniössä 1917–1929, Kansallis-Osake-Pankin pankinjohtajana Perniössä 1929–1932 ja Varsinais-Suomen tuberkuloosiparantolan talouspäällikkönä Paimiossa 1932–1952. Saarinen oli maalaisliiton Turun eteläisen vaalipiirin kansanedustaja 1. toukokuuta 1924 – 31. elokuuta 1933. Hän toimi eduskunnan laki- ja talousvaliokunnassa, maatalousvaliokunnassa, perustuslakivaliokunnassa, sivistysvaliokunnassa ja valtiovarainvaliokunnassa sekä Suomen Pankin tilintarkastajana. Presidentin valitsijamiehenä hän oli 1925. Kunnallisissa luottamustehtävissä Saarinen toimi Perniön kunnanvaltuuston varapuheenjohtajana ja Perniön kunnallislautakunnan varapuheenjohtajana. Hänen muita luottamustehtäviään olivat Maalaisliiton Varsinais-Suomen piiritoimikunta, Varsinais-Suomen maanviljelysseuran johtokunta, Suomen raakasokeri oy:n hallintoneuvosto, Suomen raakasokeri oy:n johtokunta, Maalaiskuntien liiton liittovaltuusto, Maalaiskuntien liiton liittohallitus, Keskusmetsäseura Tapion hallintoneuvosto, Suomen laidunyhdistyksen hallintoneuvosto ja Lounais-Suomen metsänhoitolautakunta. Kunnallisneuvoksen arvonimen hän sai 1946. == Lähteet == * * Luokka:Kansanedustajat Luokka:Suomen Keskustan poliitikot Luokka:Perniön kunnanvaltuutetut Luokka:Varsinais-Suomen vaalipiiri Luokka:Vuonna 1886 syntyneet Luokka:Vuonna 1960 kuolleet
Margaret Colin

Margaret Colin (s. 26. toukokuuta 1958 Brooklyn, New York, Yhdysvallat)Margaret Colin TV.com. Viitattu 4.8. 2011. on yhdysvaltalainen näyttelijä. Hän on näytellyt myös televisiosarjoissa Gossip Girl, The Edge of Night, As the World Turns, Foley Square, Magnum, P.I, Chicagon lääkärit, Hyvin salainen agentti ja Kova laki. == Palkinnot == *Saturn Award (2000) == Yksityiselämä == Margaret Colin syntyi Brooklynissä ja kasvoi Long Islandilla. Hänen isänsä oli poliisi. Colin opiskeli ensin Baldwin High Schoolissa, josta valmistui 1976. Tämän jälkeen Colin opiskeli Hofstra Universityssa. Margaret Colin on naimisissa näyttelijä Justin Deasin kanssa, he avioituivat vuonna 1988. Heillä on kaksi poikaa (s. 1990 ja 1993). Colin on adoptoinut myös tyttären miehensä edellisestä avioliitosta. == Filmografia == * Pretty in Pink – vaaleanpunainen unelma (Pretty in Pink, 1986) * Vaarallinen tyttöystävä (Something Wild, 1986) * Sherlock Holmesin paluu (The Return of Sherlock Holmes, 1987) * Faija vaihtaa heviin (Like Father, Like Son, 1987) * Kolme miestä ja baby (Three Men and a Baby, 1987) * Oikeutta vastaan (True Believer, 1989) * Independence Day – Maailmojen sota (Independence Day, 1996) * Milk & Money (1996) * The Adventures of Sebastian Cole (1999) * Sininen auto (Blue Car, 2002) * Kohtalokas syrjähyppy (Unfaithful, 2002) * iMurders (2008) * The Missing Person (2009) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Esa Laitanen

Esa Laitanen (s. 2. helmikuuta 1984 Alavus) on raumalainen jääkiekkotuomari. Hän tuomitsee pääsääntöisesti SM-liigaa ja Mestistä linjatuomarina. Laitanen tuli SM-liigatuomariksi kaudelle 2008-2009. Hän pelasi C-junioriksi. Ammatiltaan Laitanen on opiskelija. ==Katso myös== * Luettelo jääkiekon SM- liigan tuomareista ==Lähteet== * Jääkiekkolehti, 2009-2010 kausiennakko -s.138-141 Luokka:Suomalaiset jääkiekkotuomarit Luokka:Vuonna 1984 syntyneet Luokka:Elävät henkilöt
Balázs Kiss (painija)

Balázs Kiss (s. 27. tammikuuta 1983) on unkarilainen kreikkalais-roomalaisen painin maailmanmestari. Kiss aloitti painiuransa vuonna 1992 ollessaan 9-vuotias. Kiss edustaa Budapestilaista Budapesti VSC Lokomotiv -seuraa, häntä on vuodesta 2002 asti valmentanut Ferenc Takacs. Kiss on paininut sarjoissa 96−98 g. Kissin urheilu-uran suurin saavutus on hänen vuonna 2009 Herningin MM-kilpailuissa voittamansa maailmanmestaruus. Finaalissa hän kukisti Ruotsin Jimmy Lidbergin. Maailmanmestaruuden lisäksi Kiss on voittanut pronssia MM- kilpailuissa 2013 Budapestissa ja 2017 Pariisissa. EM-kilpailuissa hän on saavuttanut hopeaa Varsovassa 2021 sekä pronssia 2007 Sofiassa, 2017 Novi Sadissa ja 2018 Kaspijskissa. Kiss tunnetaan erityisesti aggressiivisena ja taitavana pystypainijana, jonka tavaramerkkinä ovat lukuisat variaatiot käsivarsiheitosta. Balázs Kiss on 178 senttimetriä pitkä ja painaa 100 kiloa. ==Lähteet== * FILA:n tietokanta Luokka:Unkarilaiset kreikkalais-roomalaisen tyylin painijat Luokka:Vuonna 1983 syntyneet Luokka:Elävät henkilöt
Denialismi

Denialismiksi on kutsuttu tilannetta, jossa väitteen mukaan henkilö kieltää asian, jonka esimerkiksi tiedeyhteisö kykenee todistamaan mm. toistettavin ja tilastollisesti merkitsevin mittaustuloksin. Käsitteen käyttäjien mukaan denialisti kieltää tosiasiat välttääkseen epämiellyttävän totuuden. Denialismissa retorisia väitteitä käyttämällä annetaan vaikutelma kiistasta asiassa, jossa ristiriitaa todellisuudessa ei ole. Päämääränä on naamioitua osaksi kriittistä tiedekeskustelua. Esimerkkeinä on käytetty seuraavia: rokotteiden hyötyjen kyseenalaistaminen, HIV-infektion ja AIDSin yhteyden kiistäminen, tupakan vaarallisuuden kyseenalaistaminen ja kolesteroliskeptikot. Kreationismissa kiistetään evoluutio ja iänmääritykset. Ilmastoskeptikot eli ilmastodenialistit kiistävät ilmastonmuutoksen tai ihmisen sen syynä. Historialliset denialistit voivat kiistää esimerkiksi holokaustin, keskiajan, kuulennot tai syyskuun 11. päivän iskujen valtamedian käsityksen. The Guardian -lehdessä amerikkalainen kirurgi Mark Hoofnagle luetteli ilmastodenialismin yhteydessä seuraavia denialistien käyttämiä tunnusmerkkejä: # Salaliitto – Vihjataan, että vastustajalla on piilotettuja vaikuttimia tai he ovat osana salaliittoa. # Väärä valikointi – Valitaan poikkeava arvosteleva tutkimus tukemaan ajatusta tai käytetään vanhentuneita, vääristyneitä ja kumottuja tutkimuksia tavoitteena antaa vaikutelma, että vastustaja perustaa käsityksensä heikkoon tutkimukseen. # Väärät asiantuntijat – Maksetaan alan asiantuntijoille, tai toisen alan asiantuntijoille, jotta saataisiin näyttöä tai uskottavuutta. # Liikkuvat maalitolpat – Kiistetään vastustajan tietylle väitteelle antama todistusaineisto ja vaaditaan jatkuvasti jotain toista (usein suurempaa) näyttöä. Eli ”kun pallo on potkaistu siirretäänkin maalitolppia maalintekoyrityksen torjumiseksi”. # Muita loogisia virhepäätelmiä – Tavallisesti denialistit käyttävät virheellistä analogiaa, seurauksiin vetoamista, olkinukkea tai savuverhoa. Tieteen vapauteen kuuluu jatkuva tiedon etsiminen, uudelleenarviointi, teorioiden kehittäminen ja väitteleminen, joita ei lasketa denialismiksi. == Katso myös == * Argumentointivirhe * Tiedevastaisuus * Holokaustin kiistäminen * Historiallinen revisionismi * Ilmastonmuutoksen kieltäminen * Näennäishistoria * Pseudoskeptismi * Kreationismi * Syyskuun 11. päivän iskujen salaliittoteoriat == Lähteet == == Aiheesta muualla == * Aku Heinonen: Denialismi – se käyttökelpoinen ismi. Suomen kuvalehden blogit 6.1.2010. *
Pellervo Saarinen

Pellervo Saarinen (26. huhtikuuta 1910 Taivalkoski – 7. lokakuuta 2010 Helsinki) oli Valion pääjohtaja ja Maa­talouden tutkimus­keskuksen ylijohtaja, sekä kotieläintieteen professori ja maatalous- ja metsätieteiden tohtori. Pellervo Saarisen vanhemmat olivat kansanedustaja Paavo Saarinen ja Lempi Sofia Mustajoki. Hän syntyi Taivalkoskella, missä isä toimi jonkin aikaa maanviljelysneuvojana. Perhe muutti pian Perniöön, mistä vanhemmat ostivat maatilan. Saarinen valmistui ylioppilaaksi Turun suomalaisesta lyseosta 1929 ja maatalous- ja metsätieteiden kandidaatiksi 1934. Tohtoriksi hän väitteli 1944, väitöstyön nimi oli Lehmän veriplasman eräiden lipoidiaineosien vaikutuksesta maitorasvan muodostukseen. Saarinen työskenteli Maatalouskoelaitoksen kotieläinosastolla assistenttina ja yliassistenttina 1934–1951. Toisen maailmansodan aikana Saarinen toimi kansanhuoltoministeriössä ja kansanhuollossa, ja hänen tehtävänään oli muun muassa jatkosodan aikana 1941–1943 vastata Karjalan siviilien huollosta, ja Lapin sodassa 1944 huolehtia Lapin kansanhuollosta. Vuosina 1947–1950 Saarinen opiskeli ja opetti Marylandin yliopistossa Yhdysvalloissa, missä hän toimi professorina maitotaloustiedekunnan tutkimuslaboratoriossa. 1951–1957 Saarinen toimi Helsingin yliopiston kotieläintieteen henkilökohtaisena ylimääräisenä professorina ja 1957–1960 Maatalouden tutkimuskeskuksen ensimmäisenä ylijohtajana. Valion pääjohtajan Jouko Juuramon kuoltua 1960 Saarinen valittiin Valion pääjohtajaksi, ja hän toimi virassa vuoteen 1975 saakka, jolloin jäi eläkkeelle. Saarisen aikana Valion meijerien määrä puolittui 318:sta 161:een ja niiden toiminta tehostui voimakkaasti. Hänen aloitteestaan Valio ryhtyi valmistamaan raejuustoa. Saariselle myönnettiin vuorineuvoksen arvonimi vuonna 1966 ja hänet on palkittu lukuisilla kunnianosoituksilla. Hän toimi Kansainvälisen meijeriliiton johtokunnassa ja sen Suomen osaston puheenjohtajana, sekä Kansallis-Osake-Pankin hallintoneuvostossa 1961–1980.Markku Kuisma: Kahlittu raha, kansallinen kapitalismi. Sivut 237-269. Web Archive. PDF.. Golfinpeluun Saarinen aloitti eläkepäivillään, 75-vuotiaana, ja vielä 88-vuotiaana hän kiersi Helsingin Sanomissa julkaistun muistokirjoituksen mukaan kävellen täydet 18 reikää. Saarinen kuoli pitkällisen sairauden seurauksena 100-vuotiaana Helsingissä. == Lähteet == * ===Viitteet=== ==Aiheesta muualla== * Pellervo Saarisen muistokirjoitus. Helsingin Sanomat. Käyttäjätunnuksella. Viitattu 6.4.2018. Luokka:Vuorineuvokset Luokka:Suomalaiset elinkeinoelämän vaikuttajat Luokka:Suomalaiset maataloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1910 syntyneet Luokka:Vuonna 2010 kuolleet Luokka:Yli satavuotiaiksi eläneet suomalaiset